**“আবার আসিও ফিরে”**

আবার আসিও ফিরে মন-নদীটির তীরে -এই আমাতে

হয়তো প্রেমিক নয়- হয়তো দূরকোন আত্মীয়ের বেশে;

হয়তো বাঁশীর সুর হয়ে এই অভাগীর একাকীর পাশে

বেদনার জলে ভেসে একদিন আসিও এ স্মৃতির ছায়ায় ;

হয়তোবা ফুল হবে -সৌরভের -ভান্ডার রহিবে তব গায়;

সারাবেলা কেটে যাবে অতীতের গল্পভরা জলে ভেসে ভেসে

কলঙ্কের ঢেউয়ে ভেজা আমার এ অবুঝ করুণ প্রাণেতে;

হয়তো দেখিব চেয়ে পাখীরা ফিরিতেছে সন্ধ্যার আকাশে ;

হয়তো শুনিব এক বিরহী পাখি ডাকিতেছে করুণ সুরে ;

হয়তো দুঃখের গান শোনাবে যে কেউ এই হৃদয়ের মাঝে;

কষ্টের লোনাজলে হয়তো কিশোর একটা কলাভেলা চড়ে

বৈঠা বায়- গোধূলির লগ্ন পেরিয়ে অন্ধকারে আসিবে যে গৃহে

দেখিব স্বপ্নের জন ; তোমারেই পাব আমি ইহাদের ভিড়ে -

মোছাঃ মারুফা বেগম (প্রধান শিক্ষক),

খগা বড়বাড়ী বালিকা দ্বিমুখী উচ্চ বিদ্যালয়,

 ডিমলা, নীলফামারী।